**Zmluva o dielo č. 2021/465/2**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „Obchodný zákonník”) medzi zmluvnými stranami:

**Objednávateľ:**

**Vlastníci bytov bytového domu súpisné číslo Matúškova 465** (ďalej len „bytový dom súpisné číslo 465, k. ú. Nižná“), **zastúpení správcom bytového domu súpisné číslo 465**, k. ú. Nižná:

obchodné meno: **BSS, s.r.o.**

sídlo: Medvedzie 128/5-3, 027 44 Tvrdošín

IČO: 36 377 082

DIČ: 2020130849

IČ DPH: SK2020130849

zastúpená: **Marián Revaj**, konateľspoločnosti

zápis: Obchodný register Okresného súdu Žilina,

oddiel: Sro, vložka číslo: 10838/L

bankové spojenie: 2831502959/0200

IBAN: SK 07 0200 000 000 2831502959

(ďalej len “**objednávateľ**“)

**a**

**Zhotoviteľ:**

obchodné meno: ........................

sídlo: ........................

IČO: ........................

DIČ: ........................

IČ DPH: ........................

zastúpená: ........................

zápis: Obchodný register Okresného súdu, .......

oddiel: .... vložka číslo: ..........

bankové spojenie: ..................................................

IBAN:

(ďalej len “**zhotoviteľ**“)

**Článok I.**

**Predmet zmluvy**

**1.1.** Predmetom zmluvy je záväzok zhotoviteľa vykonať dielo bližšie špecifikované v bode 1.2. tejto zmluvy a záväzok objednávateľa zaplatiť zhotoviteľovi cenu za jeho vykonanie bližšie špecifikovanú v Článku II. tejto zmluvy.

**1.2.** Dielom podľa bodu 1.1. tejto zmluvy sa rozumie obnova bytového domu súpisné číslo 465, k. ú. Nižná, zateplenie fasády, bytového domu súpisné číslo Matúškova 465, k. ú. Nižná, všetko podľa odsúhlasenej projektovej dokumentácie a odsúhlaseného rozpočtu a dodanie všetkých dokladov vzťahujúcich sa na dielo.

**1.2.1.** Podmienok, súpisu prác a dodávok ktoré boli odsúhlasené na schôdzi vlastníkov zo dňa .....................

**1.3.** Zhotoviteľ prehlasuje, že si pred podpisom tejto zmluvy stav objektu osobne preveril, je s ním uzrozumený a súhlasí s rozsahom prác, ktoré má podľa tejto zmluvy vykonať.

**1.4**. Zhotoviteľ sa zaväzuje vykonať dielo podľa tejto zmluvy a súvisiacich príloh, riadne a v dohodnutom čase, v kvalite zodpovedajúcej príslušným technickým normám a podľa pokynov výrobcov použitého materiálu.

**1.5.** Zhotoviteľ prehlasuje, že má uzatvorenú poistnú zmluvu o poistení zodpovednosti za škody spôsobenú pri výkone povolania v min. výške zmluvnej ceny diela. Zhotoviteľ̌ je povinný aj počas zhotovovania Diela udržiavať̌ poistenie rizík škôd na zdraví, majetku alebo na samotnom Diele, ktorá škoda môže vzniknúť̌ pri alebo v súvislosti so zhotovovaním Diela.

**1.6.** Ukončenie realizácie diela: v termíne podľa Časového harmonogramu realizácie prác - (Príloha č.3)

**Článok II.**

**Cena za dielo a platobné podmienky**

**2.1.** Cena za zhotovenie diela je stanovená dohodou zmluvných strán vo výške rozpočtových nákladov podľa krycieho listu a ponukového rozpočtu, ktorý tvorí Prílohu č. 1 tejto zmluvy:

Cena diela bez DPH…………………………………. EUR

DPH v sadzbe 20% …………………………………. EUR

Celková cena s DPH………………………………… EUR

**2.2.** Cena pokrýva všetky zmluvné záväzky. Cenu je možné upraviť len v prípade zmeny rozsahu prác alebo použitých materiálov, ktoré sú uvedené v rozpočtových nákladoch, po obojstrannom potvrdení v písomnom dodatku ku zmluve.

**2.3.** Práce, ktoré zhotoviteľ nevykoná, vykoná bez príkazu objednávateľa alebo vykoná odchylne od dohodnutých zmluvných podmienok, objednávateľ neuhradí.

**2.4.** V cene sú obsiahnuté aj náklady na vybudovanie, prevádzku, údržbu a vypratanie staveniska.

**2.5.** Zhotoviteľ po riadnom vykonaní diela odovzdaného na základe Protokolu o odovzdaní a prevzatí diela, bližšie špecifikovaného v bode 3.19. tejto zmluvy.

**2.6.** Cena za dielo sa bude uhrádzať nasledovne:

Prvú čiastkovú faktúru Zhotoviteľ vystaví po zrealizovaní min. 25% z celkovej ceny diela. Následne má zhotoviteľ právo fakturovať 1x mesačne podľa skutočne zrealizovaných prác na diele. Zhotoviteľ nemá nárok na zmluvnú pokutu v prípade že v čase plnenia Objednávateľ nemá dostatok finančného kritia.

**2.7.** Zmluvné strany sa dohodli, že 10 % z ceny diela (bez DPH) je výkonnostná zábezpeka. Výkonnostnú zábezpeku podľa tejto zmluvy je zhotoviteľ povinný zaslať výkonnostnú zábezpeku za účelom zabezpečenia záväzkov zhotoviteľa voči objednávateľovi na riadne a včasné plnenie predmetu tejto zmluvy. Zmluvné strany sa dohodli, že objednávateľ je oprávnený uspokojiť si zápočtom z výkonnostnej zábezpeky najmä svoje nároky voči zhotoviteľovi z vád diela, nároky na zmluvnú pokutu, náhradu škody, dodatočné náklady a straty objednávateľa plynúce z nedodržania termínu dokončenia diela zhotoviteľom a náklady vzniknuté objednávateľovi v dôsledku porušenia zmluvných povinností zhotoviteľa. Výkonnostná zábezpeka bude zaslaná na účet obstarávateľa najneskôr v deň účinnosti tejto ZoD Zádržné objednávateľ uvoľní v prípade, ak je dielo splnené riadne a včas podľa tejto zmluvy, a to do 30 dní odo dňa uplynutia dátumu protokolárneho odovzdania ukončeného diela objednávateľovi.

**Článok III.**

**Vykonanie diela**

**3.1.** Zhotoviteľ sa zaväzuje vykonať dielo na svoje náklady a na svoje nebezpečenstvo v dohodnutom čase . Termín je závislý od poskytnutia úveru, začatie vykonávania diela do 10 dní odo dňa výzvy objednávateľa a s termínom dokončenia diela najneskôr do 9 mesiacov od prevzatia staveniska od objednávateľa. Zmluvné strany sa ďalej dohodli, že v prípade nepriaznivých klimatických podmienok sa termín začatia a ukončenia alebo len ukončenia diela dohodne písomným dodatkom k tejto zmluve.

**3.2.** Objednávateľ sa zaväzuje odovzdať zhotoviteľovi stavenisko, zbavené faktických a právnych vád a nárokov tretích osôb do termínu začatia diela, zabezpečiť prístup do všetkých priestorov, v ktorých sa má zhotoviť dielo, určiť odberné miesta vody a elektrickej energie a možnosť ich odberu na stavebné účely, pričom nebude požadovať finančnú náhradu za takto spotrebovanú energiu a vodu.

**3.3.** Miesto vykonania diela je bytový dom súpisné číslo 465 ul.Matúškova, k. ú. Nižná.

**3.4.** Zhotoviteľ je povinný písomne upozorniť objednávateľa bez zbytočného odkladu na nevhodnú povahu vecí prevzatých od objednávateľa alebo pokynov daných mu objednávateľom na vykonanie diela.

**3.5.** Zhotoviteľ vykonáva činnosti, spojené s predmetom diela na vlastnú zodpovednosť podľa zmluvy, pričom rešpektuje technické špecifikácie a právne predpisy.

**3.6.** Zhotoviteľ je povinný uzatvoriť na celú dobu zhotovovania diela poistnú zmluvu za účelom krytia náhrady škody spôsobenej pri zhotovovaní diela alebo v priamej súvislosti s ním, najmä škôd na budove, zariadení budovy, zariadení domácností, motorových prostriedkoch a ujmy na zdraví a smrti spôsobenej akejkoľvek osobe. Uzatvorenie poistnej zmluvy je zhotoviteľ povinný preukázať objednávateľovi pred začatím zhotovovania diela. Neuzatvorenie poistnej zmluvy má za následok, že zhotoviteľ sa dostáva do omeškania so začatím prác a objednávateľ má nárok na zmluvnú pokutu vo výške podľa bodu 7.1. tejto zmluvy.

**3.7.** Zhotoviteľ je povinný v prípade zabratia verejných plôch zabezpečiť na svoje náklady potrebné povolenia a zaplatiť príslušné poplatky.

**3.8.** Zhotoviteľ v plnom rozsahu zodpovedá za bezpečnosť a ochranu zdravia všetkých osôb, ktoré sú oprávnené zdržiavať sa v priestore staveniska podľa Zákona č. 124/2006 Z. z. o bezpečnosti a ochrane zdravia pri práci v platnom znení a Vyhlášky č. 374/1990 Zb. o bezpečnosti práce a technických zariadení pri stavebných prácach v platnom znení.

**3.9.** Zhotoviteľ zodpovedá za zabezpečenie požiarnej ochrany v zmysle Zákona č. 314/2001 Z. z. o ochrane pred požiarmi v platnom znení a Vyhlášky č. 94/2004 Z. z. v platnom znení a za zabezpečenie minimálnych bezpečnostných a zdravotných požiadaviek na stavenisko podľa Nariadenia vlády SR č. 396/2006 Z. z. v platnom znení.

**3.10.** V súvislosti s vykonávaním diela je zhotoviteľ povinný minimalizovať zásahy do životného prostredia, zabezpečiť aby časti použitých komponentov a odpad nadmieru nezaťažovali životné prostredie, neznečisťovali okolité trávnaté plochy. V maximálnej miere preto zhotoviteľ bude využívať existujúce spevnené komunikácie a plochy. Pri pohybe techniky zhotoviteľ túto zabezpečí proti únikom nebezpečných látok do okolitého prostredia. Akékoľvek sankcie a opatrenia v súvislosti s nadmerným znečisťovaním životného prostredia znáša zhotoviteľ.

**3.11.** V súlade so Zákonom č. 223/2001 Z. z. o odpadoch v platnom znení, zhotoviteľ zodpovedá za nakladanie s odpadmi, ktoré vznikli v súvislosti s realizáciou diela. Odpady zo stavebnej činnosti je zhotoviteľ povinný podľa možností separovať. Nebezpečné odpady musia byť likvidované prostredníctvom oprávnených organizácií.

**3.12.** Zhotoviteľ je povinný pri každom úniku nebezpečných látok do okolitého prostredia alebo pri každej ekologickej havárii informovať užívateľa a vzniknutú haváriu odstrániť v spolupráci s užívateľom na svoje náklady.

**3.13.** Zhotoviteľ zodpovedá za to, že pri realizácii diela nepoužije materiál, o ktorom je v čase jeho použitia známe, že je škodlivý. Použité stavebné výrobky pri realizácii stavebného diela musia spĺňať podmienky a požiadavky, uvedené v Zákone č. 90/1998 Z. z. o stavebných výrobkoch v platnom znení a v Zákone č. 436/2001 Z. z. o technických požiadavkách na výrobky a o posudzovaní zhody v platnom znení.

**3.14.** Objednávateľ je oprávnený vykonávať odborný technický dozor nad realizáciou diela a dodržiavaním zmluvných podmienok.

**3.15.** Zhotoviteľ je povinný umožniť objednávateľovi vykonávanie odborného technického dozoru, najmä:

• oboznámiť sa s podkladmi zhotoviteľa, podľa ktorých stavbu realizuje,

• prevziať od neho stavenisko,

• kontrolu dodržiavania podmienok stavebných povolení a opatrení štátneho stavebného dohľadu počas

realizácie stavby,

• kontrolu tých častí diela, ktoré budú v ďalšom postupe zakryté alebo sa stanú neprístupnými,

• sledovanie vedenia stavebného denníka v súlade so zmluvnými podmienkami a stavebným zákonom,

• kontrolu riadneho uskladnenia materiálov, strojov, zariadení a konštrukcií,

• spolupracovať pri príprave dokladov pre záverečné hodnotenie stavby,

• kontrolu odstraňovania vád a nedorobkov,

• kontrolu vypratania staveniska.

**3.16.** Po zhotovení diela vyzve zhotoviteľ objednávateľa na jeho odovzdanie a prevzatie v mieste plnenia. Prevzatie diela sa uskutoční za prítomnosti zástupcu zhotoviteľa, odborného technického dozoru a domového zástupcu vlastníkov bytov a nebytových priestorov.

**3.17.** K preberaciemu konaniu zhotoviteľ pripraví:

• stavebné denníky,

• revíznu správu, bleskozvodu, meracie protokoly,

• doklady o overení požadovaných vlastností rozhodujúcich výrobkov podľa § 43f, § 47 Stavebného

zákona č. 50/1976 Zb. v platnom znení, Zákona č. 90/1998 Z. z. o stavebných výrobkoch v platnom

znení a zákona č. 264/1999 Z. z. o technických požiadavkách na výrobky a posudzovaní zhody v

platnom znení,

• zápisy o vykonaných skúškach,

• zápisy o kontrole častí diela, ktoré boli počas jeho realizácie zakryté.

• kompletnú technickú dokumentáciu technologických zariadení.

**3.18.** Ak zhotoviteľ uvedené doklady ku začatiu preberacieho konania nepredloží, objednávateľ preberacie konanie nezačne a zhotoviteľovi vyúčtuje všetky náklady, ktoré mu z toho dôvodu vznikli.

**3.19.** O odovzdaní a prevzatí diela spíšu zmluvné strany Protokolu o odovzdaní a prevzatí diela. Dielo bude odovzdané len ak objednávateľ v Protokole o odovzdaní a prevzatí diela vyhlási, že dielo preberá. Kým zhotoviteľ neodstráni vady, ktoré bránia riadnemu odovzdaniu a prevzatiu diela, objednávateľ nie je v omeškaní s prevzatím diela.

**3.20.** Prevzatie diela alebo jeho časti môže objednávateľ odmietnuť pre vady a nedorobky až do ich odstránenia.

**3.21.** Stavenisko je povinný zhotoviteľ vypratať v termíne, ktorý určí objednávateľ v zápisnici o odovzdaní a prevzatí diela. Počas vykonávania diela je zhotoviteľ povinný na stavenisku a v jeho okolí udržiavať čistotu a poriadok. Zhotoviteľ je povinný pred každým víkendom alebo štátnym sviatkom alebo dňom pracovného pokoja alebo pred každým prerušením prác na vykonávaní diela na viac ako 3 dni osobitne zabezpečiť čistotu a poriadok na stavenisku a v jeho okolí.

**Článok IV.**

**Zodpovednosť za vady, záruka za akosť**

**4.1.** Zhotoviteľ zodpovedá za to, že predmet tejto zmluvy je zhotovený podľa schváleného projektu stavby, STN, vzťahujúcimi sa na predmet plnenia, dohodnutých zmluvných podmienok, a že počas záručnej doby bude mať vlastnosti, dohodnuté v tejto zmluve.

**4.2.** Záručná doba je 120 mesiacov na krytinu strešného plášťa, na fasádu a ostatné práce 60 mesiacov, na výrobky podľa záruky výrobcu - min. 24 mesiacov (okrem dodávok a zariadení, na ktoré výrobca dáva inú záruku). Začína plynúť odo dňa protokolárneho prevzatia diela objednávateľom. Za vady diela, na ktoré sa vzťahuje záruka, zodpovedá zhotoviteľ v rozsahu tejto záruky.

**4.3.** Záručná doba neplynie v čase, kedy objednávateľ nemohol užívať pre vady, za ktoré zodpovedá zhotoviteľ.

**4.4.** Zmluvné strany sa dohodli pre prípad vady diela, že počas záručnej doby má zhotoviteľ povinnosť bezplatného odstránenia vady.

**4.5.** Zhotoviteľ zodpovedá za vady diela, ak tieto vady spôsobilo použitie vecí odovzdaných mu na spracovanie objednávateľom, ak zhotoviteľ na ne objednávateľa včas písomne neupozornil. Zhotoviteľ zodpovedá za vady spôsobené dodržaním nevhodných pokynov daných mu objednávateľom, ak zhotoviteľ na ne objednávateľa včas písomne neupozornil.

**4.6.** Vady diela, uvedené v Protokole o odovzdaní a prevzatí diela, strany nepovažujú za konečnú možnosť reklamácie zjavných vád zo strany objednávateľa a odovzdanie diela sa nepovažuje za prehliadku diela objednávateľom v zmysle ustanovenia § 562 Obchodného zákonníka. Objednávateľ môže zjavné vady písomne reklamovať do 90 dní po prevzatí diela.

**4.7.** Materiály, stavebné diely a výrobky, ktoré nezodpovedajú zmluve a požadovaným skúškam, musí zhotoviteľ na vlastné náklady odstrániť a nahradiť bezchybnými.

**4.8.** Objednávateľ je povinný umožniť zhotoviteľovi prístup do priestorov, kde sa majú vady diela, zistené počas záručnej doby, odstraňovať.

**4.9.** Objednávateľ je povinný uplatniť reklamáciu vady diela u zhotoviteľa bezodkladne po jej zistení, a to písomnou formou.

**4.10.** Reklamovanú vadu diela bezodkladne po jej uplatnení, najneskôr do 3 dní, posúdia spoločne objednávateľ a zhotoviteľ a o výsledku spíšu záznam s uvedením oprávnenosti reklamácie a spôsobu odstránenia vady.

**4.11.** Odstránenie reklamovanej vady sa zhotoviteľ zaväzuje vykonať najneskôr do 7 dní odo dňa kedy bola vada spoločne posúdená, spôsobom uvedeným v zázname o posúdení vady.

**4.12.** V prípade, ak zhotoviteľ akýmkoľvek spôsobom znemožní spoločné posúdenie vady alebo neodstráni vady v lehote podľa bodu 4.11. tejto zmluvy má objednávateľ právo si zabezpečiť opravu iným spôsobom, právo na náhradu škody vo výške nákladov na odstránenie každej poruchy a na zmluvnú pokutu vo výške nákladov na odstránenie každej poruchy.

**Článok V.**

**Stavebný denník**

**5.1.** Zhotoviteľ je povinný viesť na stavbe stavebný denník odo dňa prevzatia staveniska, resp. začatia prác až do odstránenia poslednej vady, resp. nedorobku, zisteného pri kolaudácii stavby. Stavebný denník sa musí nachádzať na stavbe a musí byť trvale prístupný. Zápisy do neho robí zhotoviteľ v deň, kedy boli práce vykonané alebo nastali okolnosti, ktoré je potrebné riešiť.

**5.2.** Zhotoviteľ je povinný k písomnému vyjadreniu stanoviska objednávateľa zapísať svoje stanovisko do denníka do 2 dní, v opačnom prípade sa to považuje za jeho súhlas so zápisom objednávateľa. Povinnosť viesť stavebný denník končí odovzdaním a prevzatím diela. Kópia stavebného denníka bude odovzdaná pri preberacom konaní objednávateľovi. Zhotoviteľ je povinný na požiadanie objednávateľa alebo osoby poverenej vykonávaním odborného technického dozoru na stavbe predložiť hodnoverné doklady o pôvode, druhu, kompatibilite a certifikácii použitých komponentov súvisiacich s predmetom diela.

**5.3.** Zhotoviteľ poveril výkonom funkcie stavbyvedúceho osobu, ktorá má príslušné oprávnenie vydané Slovenskou komorou stavebných inžinierov: ………………………… č. oprávnenia ………………………….

**5.4.** Bezdôvodné neplnenie harmonogramu prác sa bude považovať za podstatné porušenie zmluvy a objednávateľ má právo od zmluvy odstúpiť bez poskytnutia náhrady škody zhotoviteľovi.

**5.5.** V denníku budú zapísané najmä tieto údaje:

Denný zápis:

• dátum (mesiac, rok, názov dňa),

• údaje o počasí, maximálna a minimálna teplota,

• údaje o pracovnej dobe, jej začiatok a koniec, zmennosť,

• pracovníci a ich počty,

• mechanizmy.

Ostatné zápisy:

• Vyjadrenie odborného technického dozoru k zápisom zhotoviteľa v stavebnom denníku a naopak,

• Vyjadrenie projektanta k zápisom v stavebnom denníku,

• Záznamy z vykonávaného autorského dozoru projektanta,

• Požiadavky zhotoviteľa na objednávateľa a naopak,

• Prerušenie stavebných prác s odôvodnením,

• Záznam o okolnostiach, ktoré majú vplyv na postup prác.

**Článok VI.**

**Vlastnícke právo k dielu a zodpovednosť za škodu**

**6.1.** Vlastnícke právo k dielu prechádza na objednávateľa prevzatím diela uvedeného v predmete zmluvy.

**6.2.** Zmluvné strany si navzájom zodpovedajú za nesplnenie povinností vyplývajúcich z tejto zmluvy. Zmluvná strana je povinná druhej strane nahradiť škodu vzniknutú v priamej súvislosti s nesplnením povinnosti.

**6.3.** Zhotoviteľ zodpovedá za poškodenie alebo zničenie diela až do prevzatia diela objednávateľom. Nebezpečenstvo škody na diele prechádza na objednávateľa v čase, keď prevezme dielo v plnom rozsahu od zhotoviteľa.

**Článok VII.**

**Ďalšie dojednania**

**7.1.** Zhotoviteľ sa zaväzuje zaplatiť za omeškanie s plnením zmluvných záväzkov zmluvnú pokutu:

**7.1.1**. vo výške 0,01 % z ceny diela za každý deň omeškania so začatím prác,

**7.1.2.** vo výške 0,05 % z ceny diela za každý deň omeškania s odovzdaním diela,

**7.1.3.** za neodstránenie každej vady a nedorobku, uvedeného v zápisnici o odovzdaní

a prevzatí diela v dohodnuté v lehote a za nevypratanie staveniska v dohodnutej dobe 30,00 € denne,

**7.1.4.** za omeškanie s odstránením vád, reklamovaných v záručnej dobe 30,00 € denne až do ich odstránenia

a to za každú vadu zvlášť,

**7.1.5.** za porušovanie predpisov bezpečnosti a ochrany zdravia pri práci a predpisov na ochranu pred

požiarmi špecifikovanú v doplnku k tejto zmluve.

**7.2.** Zhotoviteľ sa zaväzuje zaplatiť zmluvnú pokutu vo výške 500,- € za porušovanie predpisov bezpečnosti a ochrany zdravia pri práci a predpisov na ochranu pred požiarmi.

**7.3.** Objednávateľ je oprávnený domáhať sa náhrady škody, ktorá mu vznikla v dôsledku porušenia povinnosti zhotoviteľom ako aj náhrady škody presahujúcej zmluvnú pokutu. Zhotoviteľ je povinný zmluvnú pokutu zaplatiť, aj keď porušenie povinnosti nezavinil. Uplatnenie zmluvných pokút bude vykonané písomnou formou.

**7.4.** Objednávateľ môže od tejto zmluvy odstúpiť aj v prípade, ak zhotoviteľ bezdôvodne odmietne prevziať stanovisko, alebo ak zhotoviteľ nedodržiava kvalitu vykonávaného diela podľa STN a objednávateľom zistené vady neodstráni v dohodnutých termínoch, alebo ak zhotoviteľ v dôsledku svojej platobnej neschopnosti zastaví platby poddodávateľom alebo vstúpi do likvidácie.

**7.5.** Objednávateľ môže od zmluvy odstúpiť v prípade že nebude možné využiť prostriedky z komerčnej banky v danom roku podpisu tejto zmluvy

**7.6.** Zhotoviteľ nie je oprávnený postúpiť alebo previesť práva a povinnosti vyplývajúce z tejto zmluvy tretej osobe bez predchádzajúceho písomného súhlasu objednávateľa.

**Článok VIII.**

**Doručovanie písomností**

**8.1.** Zmluvné strany sa výslovne dohodli, že všetky písomnosti budú doručované prostredníctvom pošty na adresy zmluvných strán uvedených v úvodných ustanoveniach tejto zmluvy ako adresa trvalého pobytu.

**8.2.** Písomnosť sa považuje za doručenú aj v prípade, ak zmluvná strana pri doručovaní písomnosti odoprie písomnosť prijať, pričom písomnosť je doručená dňom, keď jej prijatie bolo odopreté.

**8.3.** Písomnosť sa považuje za doručenú aj v prípade, ak zmluvná strana nie je zastihnutá na adrese uvedenej v tejto zmluve, pričom písomnosť sa uloží na pošte a zmluvná strana sa o tom vhodným spôsobom upovedomí. Ak si zmluvná strana písomnosť počas jej uloženia na pošte nevyzdvihne, považuje sa za doručenú dňom, kedy bola písomnosť vrátená, i keď sa zmluvná strana o tom nedozvedela.

**8.4.** Písomnosť sa považuje za doručenú aj v prípade, ak sa písomnosť vráti ako nedoručená z dôvodu, že zmluvná strana je neznáma, pričom písomnosť sa považuje za doručenú po troch dňoch od vrátenia nedoručenej písomnosti, a to aj vtedy, ak sa zmluvná strana o tom nedozvie.

**Článok IX.**

**Spoločné a záverečné ustanovenia**

**9.1.** Zmena tejto zmluvy je možná len písomnou dohodou zmluvných strán.

**9.2.** Vo veciach neupravených touto zmluvou sa zmluvný vzťah spravuje príslušnými ustanoveniami Obchodného zákonníka a ostatnými právnymi predpismi. Ak by sa jednotlivé ustanovenia tejto zmluvy mali stať celkom alebo sčasti neúčinnými alebo neuskutočniteľnými, alebo ak zmluva obsahuje medzery, nie je tým dotknutá účinnosť zostávajúcich ustanovení. Na mieste neúčinného alebo neuskutočniteľného platí ako dohodnuté také ustanovenie, ktoré najviac zodpovedá hospodárskemu zmyslu a účelu neúčinného ustanovenia. V prípade medzier platí ako dohodnuté také ustanovenie, ktoré zodpovedá tomu, ktoré by bývalo podľa zmyslu a účelu tejto zmluvy dohodnuté, keby na túto záležitosť zmluvné strany už skôr pamätali.

**9.3.** Táto zmluva je vypracovaná v troch vyhotoveniach, z ktorých dva vyhotovenia si ponechá objednávateľ a jeden zhotoviteľ.

**9.4.** Zmluvné strany vyhlasujú, že sú spôsobilí na právne úkony, ich zmluvná voľnosť nie je obmedzená, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, túto zmluvu vlastnoručne podpísali.

**9.5.** Súčasťou tejto zmluvy sú prílohy:

Príloha č.1 - Krycí list a rozpočet

Príloha č.2 - Časový harmonogram realizácie prác - rozpracovaný na jednotlivé týždne po oddieloch

Príloha č.3 – Poistná zmluva – overená kópia  
Príloha č.4 – Oprávnenie na zhotovovanie vonkajších tepelnoizolačných kontaktných systémov a doklad o zaškolení pracovníkov na montáž navrhovaného kontaktného zatepľovacieho systému

V Tvrdošíne, dňa ..................................

................................................... ...................................................

objednávateľ zhotoviteľ

**Marián Revaj**

konateľ konateľ

**BSS, s.r.o.**